รัฐบาลไทย-ข่าวทำเนียบรัฐบาล-สคบ. บุกเชิงรุก บูรณาการร่วมตำรวจพื้นที่ จับกุมผู้ลักลอบจำหน่ายบารากู่และบุหรี่ไฟฟ้า รวมมูลค่าของกลางกว่า 12 ล้านบาท
วันพุธที่ 9 ตุลาคม 2562
สคบ. บุกเชิงรุก บูรณาการร่วมตํารวจพื้นที่ จับกุมผู้ลักลอบจําหน่ายบารากู่และบุหรี่ไฟฟ้า รวมมูลค่าของกลางกว่า 12 ล้านบาท
สคบ. บุกเชิงรุก บูรณาการร่วมตํารวจพื้นที่ จับกุมผู้ลักลอบจําหน่ายบารากู่และบุหรี่ไฟฟ้า รวมมูลค่าของกลางกว่า 12 ล้านบาท
วันนี้ (9 ตค.62) เวลา 09.30 น. ณ ชั้น 1 ศูนย์รับเรื่องราวร้องทุกข์ 1166 สํานักงานคณะกรรมการคุ้มครองผู้บริโภค นายเทวัญ ลิปตพัลลภ รัฐมนตรีประจําสํานักนายกรัฐมนตรี พร้อมด้วย นายณัฏฐชัย ศรีรุ่งสุขพินิจ ที่ปรึกษารัฐมนตรีประจําสํานักนายกรัฐมนตรี พลตํารวจตรี ประสิทธิ์ เฉลิมวุฒิศักดิ์ เลขาธิการคณะกรรมการคุ้มครองผู้บริโภค พลตํารวจตรีญาณพงศ์ โสมาภา ผู้บังคับการกองสารนิเทศ หัวหน้าชุดปฏิบัติการพิเศษ สคบ. และพันตํารวจเอก ประทีป เจริญกัลป์ รองหัวหน้าชุดปฏิบัติการฯ ร่วมแถลงข่าวการจับกุมผู้ลักลอบจําหน่ายบารากู่และบุหรี่ไฟฟ้า โดยชุดปฏิบัติการพิเศษ สคบ. บูรณาการร่วมกับ สน.พลับพลาไชย 1 และ สน.เพชรเกษม ซึ่งเป็นไปตามที่ พลเอก ประยุทธ์ จันทร์โอชา นายกรัฐมนตรีได้สั่งการให้หน่วยงานของรัฐเร่งรัดและกวดขันการลักลอบจําหน่ายบารากู่และบุหรี่ไฟฟ้าซึ่งเป็นสินค้าอันตรายต่อผู้บริโภค
โดยเมื่อวันเสาร์ที่ผ่าน (5 ต.ค.62) ชุดปฏิบัติการพิเศษ สคบ. นําโดย พลตํารวจตรีญาณพงศ์ โสมาภา ผู้บังคับการกองสารนิเทศ หัวหน้าชุดปฏิบัติการพิเศษ สคบ. พันตํารวจเอก ประทีป เจริญกัลป์ รองหัวหน้าชุดปฏิบัติการฯ พันตํารวจเอก ชัชวาล ทิพย์พิชัย ผู้ช่วยหัวหน้าชุดปฏิบัติการฯ พันตํารวจโท วัชรพัฒน์ เรืองอัครนนท์ ชุดปฏิบัติการฯ
และนายฐิตินันท์ สิงหา ผู้อํานวยการกองคุ้มครองผู้บริโภคด้านฉลาก ร่วมกับ พันตํารวจเอกวิชิต ถิรขจรวงศ์ ผกก.สน.พลับพลาไชย 1 นํากําลังเจ้าหน้าที่กว่า 50 นาย ลงพื้นที่
ตรวจยึดจับกุมผู้ลักลอบจําหน่ายสินค้าผิดกฎหมาย ณ ย่านคลองถมเซ็นเตอร์ จากการ เข้าตรวจ 15 ร้าน พบผู้ต้องหาคนไทย 7 คน คนต่างด้าว 3 คน และพบของกลางจํานวนมากอาทิ (1) บุหรี่ไฟฟ้า 566 ตัว (2) น้ํายาสําหรับเติมบุหรี่ไฟฟ้า 5,158 ขวด (3) อุปกรณ์ 1,362 ชิ้น (4) หัวบุหรี่ไฟฟ้า 402 หัว (5) กล่องพัสดุพร้อมส่ง รวมมูลค่าของกลางกว่า 12 ล้านบาท จึงนําตัวผู้ต้องหาพร้อมของกลางมอบให้พนักงานสอบสวนดําเนินคดี ในฐานะเป็นผู้ขายหรือเสนอหรือชักชวนให้มีการขาย ซึ่งสินค้าบุหรี่ไฟฟ้าหรือน้ํายาสําหรับเติมบุหรี่ไฟฟ้า อันเป็นการฝ่าฝืนคําสั่งคณะกรรมการคุ้มครองผู้บริโภค ที่ 9/2558 ต้องระวางโทษจําคุกไม่เกิน 3 ปี หรือปรับไม่เกิน 600,000 บาท หรือทั้งจําทั้งปรับและดําเนินคดีความผิดตามกฎหมายอื่นที่เกี่ยวข้องต่อไป
การดําเนินการจับกุมผู้ลักลอบจําหน่ายบุหรี่ไฟฟ้าในครั้งนี้ เป็นหนึ่งในหลายๆ ครั้ง ที่ชุดปฏิบัติการพิเศษ สคบ. ร่วมบูรณาการกับเจ้าหน้าที่ตํารวจในท้องที่ลงพื้นที่สืบสวนจับกุมผู้กระทําความผิด ทั้งในกรุงเทพมหานคร และต่างจังหวัด รวมทั้งการลักลอบจําหน่ายสินค้าอันตรายดังกล่าวผ่านระบบออนไลน์อย่างเข้มข้น จริงจัง เพื่อให้ผู้ลักลอบจําหน่ายหลาบจําและเกรงกลัวต่อกฎหมาย นอกจากนี้ ในรอบสัปดาห์ที่ผ่านมาชุดปฏิบัติการฯ ได้นํากําลังเจ้าหน้าที่ เข้าตรวจจับหลายจุด โดยได้วางแผนการจับกุมและล่อซื้อทั้งจากการจําหน่ายในช่องทางปกติและจากเว็บไซต์ ดังนี้
1. การตรวจจับบุหรี่ไฟฟ้า เมื่อวันที่ 5 ตุลาคม 2562 บริเวณย่านการค้าคลองถมเซ็นเตอร์ กทม.
2. การตรวจจับบุหรี่ไฟฟ้าและลวดดัดฟัน จํานวน 3 ร้านค้า เมื่อวันที่ 3ตุลาคม 2562 บริเวณตลาดเปิดท้ายหน้าห้างบิ๊กซีอ้อมใหญ่ จังหวัดนครปฐม
3. การตรวจจับบุหรี่ไฟฟ้าโดยการวางแผนล่อซื้อ (เนื่องจากมีการลงขาย
ในเว็บไซต์) เมื่อวันที่ 25 กันยายน 2562 บริเวณเขตมีนบุรี กรุงเทพฯ